EGYÜTTMŰKÖDÉSI MEGÁLLAPODÁS

Iktatószám: NJE/…/2024

amely létrejött egyrészről

**a Neumann János Egyetem** (Székhelye: 6000 Kecskemét, Izsáki út 10. sz. - Felsőoktatási azonosítója: FI 96377 - Adószáma: 19253103-2-03 - Számlavezetője: MBH Bank Nyrt. - Bankszámla száma: 10300002-13278419-00014905 - Statisztikai számjele: 19253103-8542-563-03 - Érintett szervezeti egysége a Kertészeti és Vidékfejlesztési Kar, Képviseli: rektor által átruházott hatáskörben: Dr. Palkovics András dékán) (továbbiakban: Egyetem),

 másfelől a Kert… Kft. (Székhelye: 1011 Budapest, u. 11. Adószáma: 11111110-1-11, Cégjegyzékszáma: 01-01-101010, Statisztikai számjele: 11111111-1111-111-01, képviseli: Él Elek, ügyvezető, mint szakmai gyakorlóhely (továbbiakban: Gyakorlóhely) együttesen: a Felek között.

1. **Preambulum**

A felek által kötendő együttműködési megállapodás létrejöttének okai, előzmények feltárása, részletezése: A felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII.28.) Kormányrendelet (a továbbiakban R.) 15, 16 szakaszában meghatározottakra tekintettel a felek a Kertészmérnöki felsőoktatási alapképzésben (BSc.) résztvevő hallgatók szakmai gyakorlatának megvalósítása érdekében, a korábbi egyeztetésen megállapodtak olyan együttműködés létrehozásában, amely alkalmas arra, hogy a fenti jogszabályban, valamint a Kertészmérnöki felsőoktatási alapképzés képzési és kimeneti követelményeiben foglalt feltételek szerinti szakmai gyakorlat megvalósítását elősegítse.

1. **Általános rendelkezések**
2. Felek a jelen együttműködési megállapodást az Egyetem Kertészmérnöki felsőoktatási alapképzése (továbbiakban: képzés) keretében, a képzési és kimeneti követelményeknek, valamint a felsőoktatási alapképzési programnak megfelelő szakmai gyakorlat (továbbiakban: gyakorlat) biztosítása céljából, a Felek által közösen meghatározott képzési tartalommal és értékelési szempontok szerint kötik meg. A megállapodás melléklete a felsőoktatási alapképzés képzési és kimeneti követelmények (KKK) leírásának vonatkozó részlete (1. melléklet).
3. Az Egyetem tájékoztatja a Gyakorlóhelyet arról, hogy a jelen megállapodás szerinti szakmai gyakorlatra felsőoktatási szakképzésben, vagy gyakorlatigényes (legalább hat hét időtartamú szakmai gyakorlatot előíró) alapképzési szakon, a 2011. évi CCIV. törvény a nemzeti felsőoktatásról (továbbiakban: Nftv.) 44. § (1) bekezdés *a)* pontja szerint a hallgatóval kötött hallgatói munkaszerződés alapján kerül sor.
4. Az 1. pontban meghatározott cél elérése érdekében:

A szakmai gyakorlat célja a szakképzettségnek megfelelő munkahelyen, munkakörben az elméleti és gyakorlati ismeretek összekapcsolása, a kertészmérnök szakma gyakorlásához szükséges munkavállalói kompetenciák munkafolyamatokban történő fejlesztése, az anyag-eszköz-technológia ismeretek és gyakorlati jártasságok, valamint a munkafolyamatokban a személyi kapcsolatok és együttműködés, feladatmegoldásokban az értékelő és önértékelő magatartás, az innovációs készség fejlesztése.

A gyakorlat helyszíne: 6666 Kiskun, u. 1.

A gyakorlat időtartama: 480 óra – teljes idejű képzésben /160 óra részidejű képzésben[[1]](#footnote-1),

A gyakorlaton részt vevő hallgatók tervezett létszáma 1 fő, ebből 1 fő állami ösztöndíjas, 0 fő önköltséges.

Hallgató(k) név szerint: Hallg Al

elérhetőség: Hallg Al tel.: +3620111-1111 e-mail: hallg@gmail.com

 Felek megállapodnak abban, hogy

az Nftv.44.§ (3a) bekezdése alapján a képzési program keretében, illetve a képzés részeként - az Nftv. 44. § (1) bekezdés a) pont szerint - megszervezett szakmai gyakorlatra - ide nem értve a duális képzést - költségvetési szervnél hallgatói munkaszerződés és díjazás nélkül is sor kerülhet, ezért a hallgatót a gyakorlat időtartamára díjazás nem illeti.

*vagy*

a hallgatót a gyakorlat időtartamára díjazás illeti[[2]](#footnote-2), mely díjazást a Gyakorlóhely a többi munkavállalóval azonos módon fizeti meg a hallgatónak, a minimálbér összegének figyelembe vételével.

*vagy*

a hallgatót az Nftv.44.§-a értelmében a képzési program keretében, illetve a képzés részeként megszervezett szakmai gyakorlatra nem illeti díjazás, mivel az egybefüggő gyakorlat időtartama a hat hetet nem éri el. *(a. vagy b. vagy c. pont maradjon, másik kettő törlendő!)*

1. Felek jelen együttműködési megállapodást határozott időre kötik: 2024.06….-tól 2024.10…..-ig.
2. **Kötelezettségek**
	* + 1. Az Egyetem kötelezettségei (kötelezettségek, feladatok tételes felsorolása)

a) Az Egyetem felelős a hallgatók teljes képzéséért, az annak részét képező gyakorlatért és a gyakorlat megszervezéséért a Gyakorlóhellyel.

b) Az Egyetem köteles a gyakorlathoz szükséges valamennyi adatot és információt a Gyakorlóhely részére kellő időben megadni, a Gyakorlóhely által felvetett kérdések megválaszolásában és a problémás helyzetek megoldásában haladéktalanul és aktívan közreműködni. A kapcsolattartás jellemző módja az előzőleg megnevezett felelős személyek közötti elektronikus levelezés, sürgős esetben telefonos kapcsolat.

c) Az Egyetem köteles a szakmai készségek, képességek komplex fejlesztési folyamatában a Gyakorlóhely értékelése alapján a hallgatók gyakorlati kompetenciáját értékelni.

d) Az Egyetem köteles felelősségbiztosítást kötni a nevezett képzésben részt vevő hallgató javára, a jelen megállapodás szerinti gyakorlatra vonatkozóan.

2. A gyakorlóhely kötelezettségei (kötelezettségek, feladatok tételes felsorolása)

1. A Gyakorlóhely köteles a hallgatót a tanulmányainak megfelelő szakterületen foglalkoztatni.
2. A Gyakorlóhely köteles a gyakorlaton való munkavégzéshez szükséges helyet, és a munkaeszközöket biztosítani a hallgatónak. Köteles továbbá a munkavédelmi előírások szerinti munkavédelmi oktatást megtartani.
3. A Gyakorlóhely köteles a hallgatók gyakorlati tevékenységéhez rendszeres szakmai felügyeletet és irányítást biztosítani.
4. **A felek eljárása az együttműködés során**
5. Kommunikáció: kapcsolattartókon keresztül. Az együttműködési megállapodást a felek csak közös megegyezéssel, írásban módosíthatják.
6. Kapcsolattartás, kapcsolattartók: a gyakorlat Egyetemi felelőse Dr. Kiss Tímea (elérhetősége: kiss.timea@nje.hu, 76-516-328), a Gyakorlóhely szakmai felelőse: Ma Mária, elérhetősége e-mail: mamaria@11.hu, telefon: +3630111-1111, akiket a Felek egyúttal kapcsolattartó személyként is megneveznek.
7. Egyeztetések: szükség szerint a kapcsolattartók értesítésén keresztül.
8. Dokumentáció megküldése: A Gyakorlóhely köteles az Egyetem által előírt jelenléti és képzési dokumentációt vezetni, továbbá a hallgató által elsajátított szakmai tudást és kompetenciát az Egyetem által meghatározott formában és tartalmi elvárással írásban értékelni.
9. Eszközök átadása, annak feltételei: nem releváns.
10. Záró dokumentáció feltételei: (ld. 4. pont)
11. **Költségek (amennyiben költségek merülnek fel**
12. Költségek szolgáltatásának feltételei: nem releváns.
13. Költségek elszámolása: nem releváns.
14. **Együttműködési megállapodás módosítása**
15. Az együttműködési megállapodást a Felek csak közös megegyezéssel módosíthatják.
16. A módosítás az alábbiak szerint történik: előzetes, szövegszerű egyeztetés.
17. **Az együttműködési megállapodás felmondása**
18. Az Egyetem az együttműködést azonnali hatállyal felmondhatja: ha a Gyakorlóhely a megállapodásban vállalt, illetve jogszabály szerinti kötelezettségét, a másik fél írásbeli felszólítása ellenére sem teljesíti;
19. A Gyakorlóhely az együttműködést azonnali hatállyal felmondhatja: ha az Egyetem a megállapodásban vállalt, illetve jogszabály szerinti kötelezettségét, a másik fél írásbeli felszólítása ellenére sem teljesíti;
20. A felek a szerződést azonnali hatállyal felmondhatják: ha valamely fél a másik sérelmére súlyosan jogsértő, jelentős mértékű anyagi vagy erkölcsi károsodást okozó magatartást tanúsít, valamint, ha a Gyakorlóhely, mint szakmai gyakorlóhelyet az országos gazdasági kamara törli a nyilvántartásából.
21. A felek elszámolási kötelezettsége felmondás esetén: a szerződés hatálya alá tartozó időtartamnak a teljesített időszakára vonatkozóan fennáll.
22. **Vegyes rendelkezések**
23. Az Egyetem jogosult arra, hogy a gyakorlatot a Gyakorlóhelyen személyesen ellenőrizze. Személyes ellenőrzésre jogosult a IV/2. pontban nevezett személy, valamint a képzésért felelős vezető és magasabb vezető. Az ellenőrzés időpontjáról és az ellenőrző személyről az Egyetem előzőleg elektronikus levélben és telefonon értesíti a Gyakorlóhely szakmai felelősét.
24. A Felek kötelezettséget vállalnak arra, hogy a jelen megállapodás kapcsán esetlegesen birtokukba jutott személyes adatokat az Európai Parlament és Tanács (EU) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016/679 Rendeletének (GDPR), valamint az információs önrendelkezési jogról és az információszabadságról szóló 2011. évi CXII. törvényben foglaltak szerint kezelik.
25. Felek kölcsönösen kötelezettséget vállalnak a másik félről tudomásukra jutott üzleti titok bizalmas kezelésére és megtartására.
26. Felek tudomásul veszik, hogy jelen megállapodást az Oktatási Hivatal nyilvántartásba veszi, továbbá annak módosítását az Egyetem a Hivatalnak bejelenteni köteles. A Gyakorlóhely tudomásul veszi, hogy a megállapodásban rögzített adatainak változásáról az Egyetemet haladéktalanul értesíteni köteles.
27. A Gyakorlóhely a szerződés aláírásával nyilatkozik arról, hogy a nemzeti vagyonról szóló 2011. évi CXCVI. törvény (továbbiakban: Nvtv.) 3. § (1) bekezdése értelmében átlátható szervezetnek minősül. A Szakmai gyakorlóhely tudomásul veszi, hogy jelen szerződést az Egyetem kártalanítás nélkül és azonnali hatállyal felmondhatja, ha a szerződéskötés megkötését követően beállott körülmény folytán a Szakmai gyakorlóhely már nem minősül átlátható szervezetnek, figyelemmel az Nvtv. előírásaira.
28. A megállapodásban nem rendezett kérdésekben a R., a Polgári Törvénykönyv, valamint a hallgatók gyakorlati képzésére, munkavégzésére vonatkozó jogszabályok rendelkezései az irányadók.
29. Felek a megállapodásból eredő jogvitákat egyeztetéssel, szükség esetén közvetítő bevonásával, peren kívül kísérlik meg rendezni. Amennyiben ez nem járna eredménnyel, úgy a jogvita elbírálására kikötik az Egyetem székhelye szerinti bíróság kizárólagos illetékességét.
30. **Záró rendelkezések**

 1. A megállapodásban nem rendezett kérdésekben az R., az Nftv., a Polgári Törvénykönyvről szóló 2013. évi V. törvény, valamint a hallgatók gyakorlati képzésére, munkavégzésére vonatkozó egyéb jogszabályok rendelkezései az irányadók.

2. A felek a fenti együttműködési megállapodást, mint akaratukkal mindenben megegyezőt elolvasták és kijelentik, hogy annak megkötésére felhatalmazással és jogosultsággal bírnak.

3. Jelen együttműködési megállapodás 3 számozott lapból áll és 3 eredeti példányban készült, melyekből 2 példány az Egyetemet és 1 példány a Kert Kft.-t illeti meg.

Kecskemét, 2024.év 06. hónap nap

|  |  |
| --- | --- |
| a Neumann János Egyetemképviseletében: |  Kert… Kft.képviseletében: |
| …………………………………...Dr. Palkovics AndrásNJE KVK dékána rektor által átruházott hatáskörben | …………………………………...Él Elek Kert… Kft. ügyvezető |

EGYÜTTMŰKÖDÉSI MEGÁLLAPODÁS 1. számú melléklete

**A 65/2021. (XII. 29.) ITM rendelet szerint a felsőoktatási szakképzések, az alap- és mesterképzések képzési és kimeneti követelményeit a felelős miniszter hivatalos kiadványként teszi közzé a minisztérium honlapján.** /

Részlet:

1. KERTÉSZMÉRNÖKI ALAPKÉPZÉSI SZAK

***8.3. A szakmai gyakorlatra vonatkozó követelmények****:*

A szakmai gyakorlat két részből tevődik össze:

- a szakmai tantárgyi képzéshez kapcsolódóan összesen legalább öt hét terepgyakorlatból, amelynek teljesítése a tantárgyak kreditértékével együtt elismert vagy amely különálló kredit megszerzésére irányul, továbbá

- 30 kreditértékkel elismerhető féléves (tizenkettő-tizenöt hét) összefüggő üzemi gyakorlatból.

1. *a megfelelő rész aláhúzandó* [↑](#footnote-ref-1)
2. *Az Nftv.44.§ (3) bekezdés a) pontja alapján a hallgatót a hallgatói munkaszerződésben részletezett módon, a hat hét időtartamot elérő egybefüggő gyakorlat ideje alatt díjazás illeti, amelynek mértéke legalább a kötelező legkisebb munkabér (minimálbér) hatvanöt százaléka, a díjat - eltérő megállapodás hiányában - a szakmai gyakorlóhely fizeti* [↑](#footnote-ref-2)